Baby, До свидания

《Baby, До свидания》係中國歌手朴樹喺2016年11月25號由地球娛樂發行嘅單曲。由朴樹填詞、作曲同演唱，張亞東同朴樹編曲同監製。

簡介
呢隻歌嘅曲風係充滿異域風情嘅風格。喺歌名嘅俄文「До свидания」解做拜拜，俄文名嘅叫法成日畀人嗌隻歌做《達尼亞》，朴樹揀用呢個名做主命名係因為佢一開始就覺得呢個字最啱用。喺拍隻歌嘅MV到仲請到中國男演員劉燁嚟做男主角，佢仲去過北京同布拉格到拍，其間仲租咗間老酒店嚟攞景。喺MV入面嘅酒店背景仲出現咗唔同角色，有醉酒佬、夜店、流浪者。而朴樹都參演呢次嘅MV，佢喺入面戴住套長髮去扮一個流浪酒吧歌手，而呢部MV嘅意念、拍攝、剪輯都係由佢一個人包辦。

創作名單
以下內容整合自官方影片：

演唱：朴樹
填詞：朴樹
作曲：朴樹
編曲：朴樹、張亞東
製作人：朴樹、張亞東
Programing：朴樹、張亞東
特別演出：劉燁、麥子
木結他：朴樹
電結他：朴樹、張亞東
低音電結他：張亞東
鍵盤合成：朴樹、張亞東
縮混：顏仲坤
錄音：盧楠
錄音工程師：泊寧

翻唱
譚晶，喺湖南衛視《歌手2017》第七期演唱，並攞到嗰集觀眾票選第四名
周深，喺湖南衛視《歌手·當打之年》第六期演唱，並攞到嗰集觀眾票選第一名

攷

朴樹《Baby, До свидания》嘅官方影片

國語歌
2016年單曲